b'\n_START_ARTICLE_\nPomo\xc5\xbena pogonska enota\n_START_PARAGRAPH_\nPomo\xc5\xbena pogonska enota ang. APU Auxiliary Power Unit je naprava na vozilu (najve\xc4\x8dkrat na letalu), ki se uporablja za ve\xc4\x8d namenov: generira pnevmatski zrak za zagon reaktivnih motorjev, pnevmatski zrak za presurizacijo potni\xc5\xa1ke kabine in preko generatorja proizvaja elektri\xc4\x8dno energijo za letalske sisteme. Za razliko od zemeljske elektrike (50 ali 60 Hz), proizvaja 115 voltni izmeni\xc4\x8den tok frekvece 400 Hz, visoka frekvenca se uporablja zato, da se zmanj\xc5\xa1a te\xc5\xbeo generatorja. V nekaterih primerih proizvaja tudi direktni 28V tok. APU lahko proizvaja tudi hidravli\xc4\x8dno mo\xc4\x8d. APU se po navadi za\xc5\xbeene pred letom za zagon motorjev in klimatizacijo kabine in se ne uporablja med letom. V letu se za\xc5\xbeene, \xc4\x8de pride do npr. okvare motorja, APU dovaja elektriko in pnevmatski zrak in s tem razbremeni delujo\xc4\x8di motor. APU se mora pri ETOPS dvomotornih letalih uspe\xc5\xa1no zagnati tudi na najve\xc4\x8dji vi\xc5\xa1ini leta (Service Ceiling), ki je po navadi di 43.000 \xc4\x8devljev._NEWLINE_APU je po navadi name\xc5\xa1\xc4\x8den na zadnjem delu - repu letala. APU je zelo pomembna naprava, omogo\xc4\x8da avtonomno delovanje potni\xc5\xa1kih letal tudi na letali\xc5\xa1\xc4\x8dih, ki so slabo opremljena.'